  Туспуктэм: Руслан Нуриахметов Наталия Сильвестрова 2023-тӥ арын «Безопасные качественные дороги» йӧскалык ӵектос улсын Удмуртиысь улос но муниципал сюресъёслэн тужгес но кышкыт интыосазы сюрес вылтӥ ветлон куронъёсты тӥянэз фото но видео лэсьтонъя 11 огъетъёс пуктозы. Со сярысь элькун тӧролэн но кивалтэтлэн пресс-службазы ивортӥз. « Вераны кулэ, туннэ нуналлы фото но видео лэсьтонъя огъетъёс сюрес вылтӥ ветлон куронъёсты тӥян мугъёсты быдтон ласянь тужгес но пайдалыко амал луо. Статистикая, оъетъёсты пуктон интыосын куронъёсты тӥян учыръёс кулэсмо. Озьы 2022-тӥ арын огъет пуктэм интыосын сюрес вылын 17 шудтэм учыръёс пусъемын вал. Со 2021-тӥ арынлэсь 56 процентлы ӧжытгес. Котькуд вадитель ачиз но тодэ, камераос доры вуыку, со, котьку сямен, ӝоглыксэ пичиятэ. Со ик валтӥсь ужпум луэ – сюрес вылын авариосты кулэстон, адямилэсь улонзэ утён » Алексей Горбачёв, Удмуртиысь транспортъя но сюрес возёсъя министр 2023-тӥ арын фото но видео лэсьтонъя выль огъетъёсты пуктозы: - Ижкар –Пичи Пурга сюрес вылэ (Вуколуд гурт вӧзы) (ӝоглыкез чакланы); - Ижкар – Пичи Пурга сюрес вылэ (Венья гурт вӧзы) (ӝоглыкез чакланы); - Ижкарысь Славян шоссе урамысь 8-10 номеро коркаос вадьсы (ӝоглыкез чакланы); - Ува – Сюмси сюрес вылэ (Пичи Эньго гурт вӧзы) (ӝоглыкез чакланы); - Ижкар – Ува сюреслэн 21-тӥ искемаз (ӝоглыкез чакланы); - Ижкар – Ува сюрес вылэ (Штангурт вӧзы) (ӝоглыкез чакланы); - Сарапул – Вотка сюрес вылэ (Докша гурт вӧзы) (ӝоглыкез чакланы); - Глазкар – Карсовай (Иднакар гурт вӧзы) (ӝоглыкез чакланы); - Воткаез котыртӥсь сюрес но Вотка – Чайковск сюрес вожын (дугдон гож сьӧры но светофорлэн горд тылыз ӝуаку потонэз чакланы); - Ижкарысь Вотка шоссе урамысь 101 номеро карка вадьсы (ӝоглыкез чакланы); - Глазкар – Яр – Пудэм («Ромашка» сад-бакча эштос вӧзы) (ӝоглыкез чакланы). Шутэм учыръёсты кулэстон сяна, ӵемысь камераос водительёслы асьсэлы юртто. Сюрес вылын шудтэм учыр дыръя лэсьтэм фото но видео споръяськонъёсын юн зэматон луэ. Вань ивортодэтэз «Управдор» ужъюртын возё. Материалъёсты ГИБДД яке суд куремъя сёто. Тодэ вайытом, 1-тӥ тулыспалысен нырысьсэ Ижкарын дун тырыса машина пуктон интыос ужаны кутскизы.  Тегъёс: сюресъёс автомашинаос кышкыттэмлык Удмуртия  